

**СТОЛИЧНА ОБЩИНА**

София 1000, ул. Московска № 33, [www.sofia.bg](http://www.sofia.bg)

ЧРЕЗ

 КМЕТА НА РАЙОН

 ДО ДИРЕКТОР НА УЧИЛИЩЕ

Към рег. № СОА23-ВК08-13187

**ОТНОСНО:** *информация за организиране и провеждане на Втори (областен) етап на Ученически игри за учебната 2023/2024 година и провеждане на Техническа конференция.*

УВАЖАЕМИ/А ГОСПОДИН/ ГОСПОЖО КМЕТ,

УВАЖАЕМИ/А ГОСПОДИН/ ГОСПОЖО ДИРЕКТОР,

Със Заповед № РД-09-639/14.09.2023 г. на министъра на младежта и спорта са утвърдени Правилата за организиране и провеждане на Ученически игри /УИ/ за ученици от V до XII клас през учебната 2023/2024 година/Правилата/. Ученическите игри са включени в Националния спортен календар на Министерство на образованието и науката на основание Заповед № РД09-2044/28.08.2023 г. на министъра на образованието и науката.

Съгласно Правилата и на основание сключен Договор с Министерство на младежта и спорта/ММС/, Българска асоциация спорт за учащи /БАСУ/ и СК "Обединен спорт за всички" стартираха организацията за провеждане на Втори /областен/ и Трети /зонален/ етап на Ученическите игри в град София.

На 18 март 2024 г. бе проведена работна среща с участието на представители на ММС, Столична община, Национална спортна академия „Васил Левски“, клуба-организатор СК "Обединен спорт за всички" и Българска асоциация спорт за учащи.

На работната среща бе изтеглен жребий за формиране на 6 /шестте/ групи за гр. София от Втори /Областен/ етап на Уч. игри, бе планирана Техническа конференция и последващи действия за организация и провеждане на състезанията.

УВАЖАЕМИ/А ГОСПОДИН/ ГОСПОЖО КМЕТ,

Моля за Вашето съдействие, за информиране на директорите на образователните институции в районната администрация /общински, държавни и частни/ за включване и участие в Техническа конференция, за създаване на условия за организация за провеждане на състезанията по видове спорт, възрастова група и пол от Втори /областен/ и Трети/Зонален/ етап на Ученически игри.

УВАЖАЕМИ/ А ГОСПОДИН/ ГОСПОЖО ДИРЕКТОР,

Във връзка с гореизложеното, моля за Вашето съдействие за информиране на педагогическите специалисти, учителите по физическо възпитание и спорт- ръководители на отбори, за включване и участие в Техническата конференция за стартиране на Втори /областен/ етап, която ще се проведе в Национална спортна академия „Васил Левски“ на 25 март 2024 г. /понеделник/, аула А 1, от 12.30 часа.

На основание Правилата, информацията за датите и местата за провеждане на областните и зоналните състезания ще бъде публикувана на интернет страницата на Българска асоциация спорт за учащи.

 **С уважение,**

Съгласувал чрез АИССО,

Десислава Темелкова, директор на д-я „Спорт и младежки дейности“

Изготвил чрез АИССО,

Валентина Ликова, главен експерт в отдел „Спорт“, д-я СМД